הוועדה לקידום מעמד האישה ולשוויון מגדרי, כנסת 25, פרוטוקול מספר 36, 2023-07-17 00:00

פנינה תמנו: אנחנו פותחים את הדיון

פנינה תמנו:  אנחנו נעשה את זה די קצר

פנינה תמנו:  שלום לחברת הכנסת עאידה תומא סלימאן, לארגוני הנשים, לנציגות משרדי הממשלה

פנינה תמנו:  היום אנחנו נדון בנושא: טיפול הרשויות המקומיות בהטרדות מיניות ובמניעתן

פנינה תמנו:      מי יציג את תמונת המצב? אני אגיד שוב שהיינו צריכים לדון לגבי החוק לסירוס ופגיעה ברשות לקידום מעמד האישה, וזה היה צריך להידון בוועדה הכנסת לאיזו ועדה זה ילך

פנינה תמנו:  מן הסתם, זה צריך להיות בוועדה הזאת

פנינה תמנו:  הם יכולים להגיד גם שהם רוצים לסגור את הוועדה, את מבינה? זה השלב הבא

עאידה תומא סלימאן: זה השלב הבא

פנינה תמנו: זה השלב הבא, שרוצים לסגור את הוועדה לקידום מעמד האישה

פנינה תמנו:  למה לא דנו בזה? השערה שלי בסבירות מאוד גבוהה, כי יש הרבה מאוד ארגוני נשים היום, בתוך הבית הזה, כתוצאה מכנס חירום שעשינו, ועל כן לדעתי הם החליטו לעשות הפסקה

עאידה תומא סלימאן: אז הם דוחים את ההחלטה

פנינה תמנו: הפסקה, הפסקה

עאידה תומא סלימאן: טוב, נעשה "רילוקיישן" כשיתחילו

פנינה תמנו: ביקורת ומעקב טיפול הרשויות המקומיות בהטרדות מיניות ומניעתן

פנינה תמנו:  כמובן שאנחנו רוצים למקד את זה על הביקורת בשלטון המקומי

פנינה תמנו:       דב לסקר ממשרד הפנים, מנהל תחום מדיניות ובקרה, בבקשה

דב לסקר: שלום, קיבלנו את הדוח בימים האחרונים, הדוח שפורסם לביקורת מעקב

דב לסקר:  אנחנו לומדים אותו ועובדים על התשובות

פנינה תמנו: מתי קיבלתם אותו?     

דב לסקר: בימים האחרונים

פנינה תמנו: ב-4 ביולי? ומה כוונתכם, כי אנחנו רואים את תמונת המצב

דב לסקר: בכוונתנו לבדוק את הליקויים שמופיעים בו ולתת מענה בזמן שניתן לנו

פנינה תמנו: איך?     

דב לסקר: לאחר שנבחן את זה, אנחנו - -      

פנינה תמנו: אוקי, אז מה אתם עושים בינתיים? הרי לא צריך דוח בשביל להבין שיש מציאות

עאידה תומא סלימאן:  היה דוח

עאידה תומא סלימאן:  זה דוח ביקורת שלא עשיתם כלום בדוח הקודם

דב לסקר: עשינו

עאידה תומא סלימאן: אז בוא נשמע מה עשיתם?     

דב לסקר: עשינו הגדרת תפקיד לאחראי על מניעת הטרדה מינית

דב לסקר:  עשינו את הדברים שהם באחריות המשרד – הגדרת תפקיד לאחראי על מניעת הטרדה מינית ברשויות המקומיות

פנינה תמנו: עשיתם את זה?     

דב לסקר: עשינו את זה

עאידה תומא סלימאן: יופי

פנינה תמנו: שמתם הגדרת

דב לסקר: הגדרת תפקיד

דב לסקר:  חלק מהאחריות שלנו זה הגדרות תפקיד ברשויות המקומיות אז הגדרנו את הגדרת התפקיד

דב לסקר:  יחד עם הממונה על השכר באוצר יצרנו תגמול עבור הממונות על הטרדות מיניות - -     

פנינה תמנו: שזה בדרך כלל ממונה על מעמד האישה - -     

דב לסקר: לא, זה בנפרד

דב לסקר:  זה שני תפקידים שונים לצורך תגמול גם לזה וגם לזה

דב לסקר:  יצרנו את התגמול הזה שיצא ב-2020

דב לסקר:  זה הדברים שעשינו

פנינה תמנו: בסדר

פנינה תמנו:  אז אני רוצה להקריא לך את המסקנות שלנו מה-12 בפברואר 2018, אז הייתה יושבת הראש חברת הכנסת עאידה תומא סלימאן ונעשה דיון על כל מה שקשור בטיפול ברשויות מקומיות והטרדות מיניות

פנינה תמנו:      המסקנה הראשונה: "הוועדה לקידום מעמד האישה ולשוויון מגדרי סבורה כי קיים כשל גדול בדרך הטיפול של הרשויות המקומיות בתופעות ההטרדות המיניות"

פנינה תמנו:  זה יחד אתכם, כשאתם הייתם כאן, המסקנות האלה וההנחיות של הוועדה שניתנו, "שהדבר מחייב פיקוח ורגולציה לטיפולן בנושא"

פנינה תמנו:  אז המחלקה שלך, האגף שלך, הוא האמון על הנושא לפי מה שאני מבינה?     

דב לסקר: אנחנו אמונים על העובדים ברשויות המקומיות

פנינה תמנו: אתה אחראי מדיניות?       

דב לסקר: כן, מתעסק במדיניות

פנינה תמנו: אז אחת הבעיות המרכזיות היו הגדרת התפקיד הממונות למניעת הטרדה מינית, ואתה טוען שאם החשב - -     

דב לסקר: לא, אנחנו הגדרנו את הגדרת התפקיד

פנינה תמנו: תקריא לי את ההגדרה, כי הרבה פעמים הן מצויות תחת לחצים פוליטיים ברשויות

עאידה תומא סלימאן: ההגדרה לא נמצאת בחוק?     

דב לסקר: הגדרת התפקיד?     

עאידה תומא סלימאן: כן

דב לסקר: יש הגדרות מסוימות שמופיעות בחוק, יש עניין של להגדיר את זה בצורה שבה נמצא ברשויות המקומיות כדי שידעו איך לפרסם אצלם ברשות

דב לסקר:      גם הגדרות אחרות שמצויות בחוק – אנחנו עושים את ההשוואה לאוגדן תיאורי התפקידים ברשויות המקומיות, שבו אנחנו יוצרים הגדרת תפקיד לרשות

דב לסקר:  מה שמחייב אותם זה החוק

דב לסקר:  בדרך כלל, הגדרת התפקיד מסדרת להם את זה בצורה שבה הם יכולים לפרסם את זה ברשות

פנינה תמנו: אז זה המלצה או שאתם מחייבים אותם?      

דב לסקר: לא, הגדרות התפקיד הן חובה

דב לסקר:  גם בתוקף תקנות העיריות (מכרזים לקבלת עובדים) ברשויות המקומיות, יש חובה להיצמד לאוגדן תיאורי התפקידים של משרד הפנים כאשר מפרסמים מכרזים ברשויות המקומיות

דב לסקר:  ולכן, אנחנו צריכים להגדיר את תיאורי התפקידים כאשר כמובן החקיקה היא המחייבת, אם זה תפקיד שמוגדר בחקיקה אך אנחנו מנגישים את זה בצורה שבה הם יכולים לפרסם את זה בצורה - -      

פנינה תמנו: אוקי, אז אחת ההמלצות הייתה הגדרת תפקיד, שאתה אומר שעשיתם את זה

פנינה תמנו:  אחר כך אני רוצה לשמוע מה ההגדרה

דב לסקר: אני יכול להגיד: סוג התפקיד – התפקיד מוגדר בחקיקה, תאריך העדכון: 21 בנובמבר 2019, שזה העדכון האחרון שיצא

דב לסקר:  ייעוד התפקיד – לאכוף את האיסור על הטרדה מינית כדי להגן על כבודו של אדם, על חירותו ועל פרטיותו וכדי לקדם שוויון בין המינים

דב לסקר:      תחומי האחריות: טיפול בתלונות וייצוג העובדים בנושא הטרדות מיניות והתנכלויות מול הרשות המקומית

דב לסקר:  הנגשת מידע והעלאת המודעות וקידום הסברה בנושא הטרדה מינית והתנכלות, מתן ייעוץ, מידע והדרכה לעובדים

דב לסקר:  אחר-כך, פירוט הביצועים והאחראיות – על הטיפול בתלונות וייצוג העובדים בנושא מול הרשות המקומית – יש פה הגדרה שלמה, מספר עמודים - -     

פנינה תמנו: האם אתם מפקחים על זה שזה מתבצע כי במקביל ביקשנו סיוע הכוונה וייעוץ שוטף בביצוע התפקיד הקשה זה

דב לסקר: אנחנו לא הגורם שיכול לסייע בביצוע התפקיד כאשר אנחנו לא המשרד המקצועי העוסק במניעת הטרדות המיניות

פנינה תמנו: אבל עכשיו רוצים לסגור גם את "כבשת הרש" שהייתה

פנינה תמנו:  אז מי כן?     

עאידה תומא סלימאן: לא, התפקיד הזה לא מחייב בהוצאת מכרזים

עאידה תומא סלימאן:  לתפקיד הזה בדרך כלל ממונים מתוך עובדי המשרד

עאידה תומא סלימאן:  השאלה שלי היא האם דאגתם לבדוק כמה מהרשויות עשו מינויים בתקופה הזאת? כמה יש להם? האם הם עושים את העבודה שלהם? הרי זה באחריות שלכם, התפקוד

דב לסקר: האחריות שלנו היא להגדיר את התפקיד

דב לסקר:  האחריות שלנו היא לוודא - -     

עאידה תומא סלימאן: מה זה "שלנו"? של המשרד כולו או של היחידה שלך?     

דב לסקר: של משרד הפנים

דב לסקר:  אנחנו לא הגוף שמנחה איך לפעול ואיך לעשות את זה, אנחנו לא הגוף המקצועי שעוסק בנושא של הטרדות מיניות

עאידה תומא סלימאן: אתם לא הגוף שבודק אם הרשות ממלאת אחרי החוק וכן ממנה עובד מטעמה או עובדת, להיות הממונה על הטרדות מיניות? זה לא התפקיד שלכם? כמו ביועצות – אני יודע שזה תפקיד שר הפנים לבדוק אם יש יועצת או לא

דב לסקר: ההבדל הגדול בין יועצת לבין ממונה על הטרדה מינית ויועצת למעמד האישה ברשויות מקומיות – זה תפקיד שמעצם היותם רשות מקומית, הם מחויבים

דב לסקר:  לעומת זאת, ממונה על הטרדה מינית - -     

עאידה תומא סלימאן: אז זה כמקום העבודה, כמעסיק

דב לסקר: אז הם כמעסיק, כמקום עבודה ולא כרשות מקומית

עאידה תומא סלימאן: אז את זה משרד העבודה צריך לבדוק, כן?     

פנינה תמנו: זה בדיוק הדברים שאנחנו צריכים להסדיר וגם להבהיר את החוק כי אם בסוף, גם משרד העבודה לא מבין שהוא צריך לפקח על התפקיד ועל הביצוע ועל הסיוע ועל ההדרכה, כי הוא טוען שין פה

עאידה תומא סלימאן: האם יש מישהו שאחראי לבדוק או למחות על הטרדה מינית?     

פנינה תמנו: לינא, את רוצה לעשות לנו סדר? אז לינא סאלם ממשרד המשפטים, בבקשה

לינא סאלם: אז ככה – אמנם נכון, הייתה תקלה בדוח מבקר המדינה שלא הגיע למשרדים בצורה סדורה, לפחות אלינו הוא לא הגיע אבל כן הכנו בזמנו טבלה מסודרת שבה התייחסנו לכל אחת מההמלצות

לינא סאלם:  אנחנו גם רואים שזה בהלימה למה שפורסם בזמנו בטיוטה אצלנו

לינא סאלם:  על-פי דוח מבקר המדינה, על משרד הפנים לדאוג למינוי אחראיות ברשויות המקומיות כגורם מאסדר

לינא סאלם:  אני כן מבינה את ההיגיון שמדבר עליו משרד הפנים, שבא ואומר שככלל, קיום חובות של מעסיק זה נושאים שתחת אחריות משרד העבודה ושוויון הזדמנויות בעבודה ויש לזה תפקידים כללים אבל כגורם מאסדר ומפקח על רשויות מקומיות – יש תפקיד למשרד הפנים

לינא סאלם:      מה שהצעתי למשרד הפנים זה שנשב על הדוח הזה ונכין התייחסות מפורטת בהתאם לדוח שפורסם, נלבן את זה - -     

פנינה תמנו: יחד עם משרד העבודה גם

לינא סאלם: עם כולם, משרד הפנים ומשרד העבודה - -     

פנינה תמנו: כדי שנבין בדיוק

לינא סאלם: אני כן ממליצה בחום שיהיה דיון מעקב בהתאם לשיח שנקיים בתוך המשרדים על איך ליישם את דוח מבקר המדינה בצורה מיטבית, ושנציג את זה לוועדה בראשותך

פנינה תמנו: כמה זמן ייקח לכם?     

לינא סאלם: משהו שתקבעי, אנחנו נפעל לפיו

פנינה תמנו: בסדר

פנינה תמנו:  מרכז השלטון המקומי, שלום

ספי מזרחי: שלום

ספי מזרחי:  כידוע, המרכז לשלטון מקומי הוא לא הרגולטור של נושא מניעת הטרדה מינית אבל הוא לוקח על עצמו לעשות הכשרות

ספי מזרחי:  אנחנו גוף שמכשיר את עובדי השלטון המקומי, בפרט גם את הממונות למניעת הטרדה מינית שכבר מונו על-ידי הרשויות

ספי מזרחי:  אנחנו עושים להם הכשרות כל שנה

ספי מזרחי:  מדי שנה אנחנו עושים קורס מקיף מאוד, הכי מקיף במשק הישראלי, והוא מאוד ספציפי לטיפול של הרשות המקומית

ספי מזרחי:  בנוסף לזה, עושים גם ימי עיון

ספי מזרחי:  אנחנו בכל ההכשרות ובכל הפלטפורמות שאנחנו מפיצים, אנחנו מבקשים מכל העוסקים בדבר, לרבות ראשי הרשויות, להתקין תקנון ולפרסם אותו על-פי החוק ולמנות אחראי או אחראית על הנושא

פנינה תמנו: אנחנו מבינים שיש רשויות שלא מינו, וזה כן באחריות משרד הפנים

פנינה תמנו:  גם זה משרד העבודה? לא

פנינה תמנו:  זה לא מה שמצביע הדוח

לינא סאלם: חוק הגברת האכיפה של דיני עבודה מעניק למשרד העבודה להטיל עיצום כספי על מעסיק שלא פרסם תקנון, ויש לו חובה לפרסם על-פי חוק, שיהיה ברור

פנינה תמנו: הזמנו את נציג משרד העבודה?     

לינא סאלם: אבל לצערי, זה נושא שאנחנו צריכים לבדוק איך אפשר לייעל אותו כי פחותים המצבים שבהם עושים שימוש בסעיף הזה, גם אי מינוי אחראית וגם אי פרסום תקנות

עדה מימון: למרות שלפי דוח המבקר, הם כן מבקשים שמשרד הפנים יקבל דיווח על מינוי של אחראי

לינא סאלם: אבל הוא לא יכול להטיל את העיצום הכספי

פנינה תמנו: לא להטיל את העיצום אבל כן לפקח, זה מה שאני אומרת

פנינה תמנו:  אז רגע, אני מבקשת ממך, תרשום לך: קח את הדוח, תבדוק גם מעבר לדוח, מי הרשויות שלא מינו ממונה להטרדות המיניות

פנינה תמנו:  אתם תוציאו לכולם התראה על כך שהם לא מינו, גם אם הם - - - הסנקציה

פנינה תמנו:      בישיבה המשולשת שאתם תעשו עם משרד העבודה, אתם תדאגו גם להתחיל להפעיל את הסנקציות שיש והעיצומים הכספיים שמשרד העבודה יכול לעשות

פנינה תמנו:  לצד זה, אין לכם את הפריבילגיה להתבטל מעבודה כמשרד הפנים

פנינה תמנו:      אז אני מבקשת ממך להוציא את זה תוך שבוע ימים – קח לך יומיים, שלושה, ארבעה, למצוא את הרשימה של הרשויות שלא מינו, תוציא את המכתב, ואם אתה רוצה שזה יהיה במשותף עם משרד העבודה תעשו את זה במכתב משותף אבל זו הציפייה שלי כדי שגם נקבל אחר-כך את כל המכתבים והתשובות

לינא סאלם: נכן טבלה עם כל ההערות ומה ההתייחסות ומה הסטטוס?     

פנינה תמנו: כן

פנינה תמנו:  נדמה שאתם יודעים לעשות עבודה משותפת, דב, עם לינא הנהדרת, שבפעם האחרונה לא נתנה לנו מספיק

פנינה תמנו:  אבל אני יודעת שהיא עושה חיל בתחום הנשים

אימאן ח'טיב יאסין: שאלה: האם ישנם קריטריונים ברורים מי יכול או יכולה להיות אחראי/ת בתוך הרשות?     

פנינה תמנו: יש הגדרת תפקיד שהוא הקריא אותה קודם

פנינה תמנו:  מן הסתם, זה כנראה אנשים שעומדים בתנאי הסף, אבל מה שכן מטריד זה שהרבה פעמים האנשים האלה יכולים להיתקל בסביבה עוינת בתוך העבודה כי כל מי שהוא שומר סף, ובטח בעניינים אישיים על רדיפה, פגיעה מינית וכולי, הוא משחק באש

פנינה תמנו:  לכן, צריך לדעת לתת להם את כל המעטפת, כולל ההכשרות שמדברת עליהן ספי, מה עומד לרשותם וכולי

פנינה תמנו:  ואנחנו, כשלטון מרכזי, חייבים לעזור לשלטון המקומי להתקדם בעניין הזה

פנינה תמנו:      ספי, השלימי את דבריך

ספי מזרחי: אני סיימתי

ספי מזרחי:  אנחנו באמת שוקדים על ההכשרות

ספי מזרחי:  בשנים האחרונות ניסינו להרחיב את ההכשרות ולהזמין גם את היועצים המשפטיים של הרשויות, שמלווים את הממונות וגם מנהלי משאבי אנוש, וניסינו להרחיב את המסה - -     

פנינה תמנו: אתם לוקחים גם את היועצים המשפטיים     

ספי מזרחי: כן, אנחנו מזמינים אותם להיות חלק מההכשרה הייעודית הזאת של הממונה בתוך הרשויות המקומיות כי את נגעת בזה – יש ניואנסים שבמקומות עבודה אין אותם ויש אותם ברשויות מקומיות, ולכן הקורס שלנו הוא ממש כמו משפך לרשויות, לטיפול הרשויות המקומיות

פנינה תמנו: כתוב לי שמהרשות למעמד האישה צריכה להיות פה סיגל אבנון, היא פה? לא

פנינה תמנו:  מאיה בנימיני? לא

פנינה תמנו:  אושרה יוסף פרידמן, סמנכ"לית הרשות לקידום מעמד האישה? לא

פנינה תמנו:  ככה נראית ההרתעה ואיך ממשלה מהלכת אימים על רשות ובעלות תפקידים ברשות

פנינה תמנו:  זה מאוד מטריד אותי שהן לא פה כי הן תמיד נמצאות פה

פנינה תמנו:  זה מצב מאוד עגום, לצערנו

אימאן ח'טיב יאסין: שאלה, ברשותך: רציתי לשאול מה הקריטריון לקביעת היקף השעות של אותה ממונה ברשות מסוימת? זה אחיד? זה לפי גודל ישוב? לפי גודל עובדים? מה הקריטריונים?     

פנינה תמנו: היועצת המשפטית עונה לך

עדה מימון: כבר בתקנות למניעת הטרדה מינית (חובת מעסיק), מגדירים את המינוי של האחראית, לאו דווקא ברשויות מקומיות אבל זה נותן איזו שהיא מסגרת וזה אומר שצריך למנות אדם מטעמו לאחראי, יותר מאחראי אחד אם יש בכך צורך כדי לאפשר גישה נוחה מבחינת מספר מקומות העבודה והפיזור הגיאוגרפי

עדה מימון:      זה צריך להיות אדם שמתאים למילוי התפקיד מבחינת הכישורים, הניסיון, המעמד המקצועי, מבחינת יחסי האנוש, מבחינת בקיאות בחוק, בתקנות ובהוראות התקנון

עדה מימון:      צריך למנות ככל האפשר אישה, גם זה כתוב, ואם יש יותר מאחראי אחד, לפחות אישה מבין השניים ואז מונים את התפקידים

אימאן ח'טיב יאסין: לא, אבל כתוב כללית

לינא סאלם: השאלה אם זה מעסיק קטן או מעסיק גדול

לינא סאלם:  עד 10 עובדים, מעסיק יכול למנות את עצמו כאחראי למניעת הטרדה מינית ואילו מעל ל-10 - -      

פנינה תמנו: נכון

קריאות: - - -      

דב לסקר: אין היקף שעות ספציפי, יש תוספת תגמול שהיא אחידה לגבי - - - ברשויות המקומיות יש תגמול - -     

עאידה תומא סלימאן: מהי התוספת, אפשר לדעת?     

פנינה תמנו: ממתי זה? ממתי התוספת הזאת?     

דב לסקר: מ-2020

דב לסקר:  הנחיה משותפת של הממונה על השכר ושל - -     

פנינה תמנו: איך זה בא לידי ביטוי, מה זה התוספת? כמה?     

דב לסקר: התוספת, זה תלוי באיך מועסקת העובדת

דב לסקר:  אם זה בדירוג דרגה – זה בדרגה אחת מעל

דב לסקר:  אם זה בדירוג החינוך, חברה ונוער, זה בתוספת שקלית של 700 שקלים למשרה מלאה

עאידה תומא סלימאן: 700 שקל?     

דב לסקר: זה תוספת על המשכורת שלה

עאידה תומא סלימאן: מה, אתם יודעים כמה שעות עבודה זה?     

דב לסקר: זה לעובדי החינוך

דב לסקר:  מי שבחוזה אישי, נגזרת שכר מנכ"ל זה 2

דב לסקר: 5% תוספת - -     

עאידה תומא סלימאן: אפשר לדעת מה הממוצע של חוזים כאלה?     

דב לסקר: אין לי דרך לדעת כמה מועסקים דרך חוזה אישי - -     

עאידה תומא סלימאן: לא כמה

עאידה תומא סלימאן:  אני שואלת מה מקבלים בדרך כלל בחוזה אישי?     

דב לסקר: בחוזה אישי, נגזרת שכר מנכ"ל – מי שבהגדרה של מנהל מחלקה, זה 30%,40% משכר מנכ"ל

דב לסקר:  זאת אומרת שתוספת של 2

דב לסקר: 5% זו תוספת משמעותית - -     

עאידה תומא סלימאן: כמה?     

דב לסקר: זה תלוי בגודל הרשות

דב לסקר:  ברשויות ברמה 1  שזה עד 5,000 תושבים, שכר מנכ"ל הוא בסביבות ה-30,000 שקלים, וברשות גדולה, של מעל 250,000 זה בסביבות 40,000 שקלים

עאידה תומא סלימאן: אז 2

עאידה תומא סלימאן: 5% זה אומר סכום מאוד גדול מעל ה-700

פנינה תמנו: שמה? בחודש?     

עאידה תומא סלימאן: לא, את מבינה שהממונה יכולה לקבל 700 שקל תוספת, ובמקרים אחרים היא יכולה לקבל משהו בסביבות 4,000 שקלים

פנינה תמנו: אנחנו רוצים את המפתח כדי לראות שזה באמת מספיק מתגמל, בטח שכל פעם מדובר בתפקידים שיש שם באופן מובהק שירות לנשים כי גם יש נפגעי הטרדה מינית, עדיין נשים יותר נפגעות

פנינה תמנו:  אנחנו רואים שזה וולונטרי או לא מתגמל, אז נשמח לקבל את המפתח

פנינה תמנו:      אני מעבירה ליועצת המשפטית לשאול שאלה ואז אני רוצה להקריא חלק מהמסקנות

עדה מימון: רציתי לדעת – לפי חוק הרשויות המקומיות צריך למנות גם יועצת לקידום מעמד האישה, זה תפקיד אחר ונפרד מהאחראיות

עדה מימון:  עד כמה אם יודעים אם יש חפיפה בין מילוי התפקיד הזה, שאז היועצות הופכות להיות גם אחראיות על הטרדה מינית או שיש רשויות שבהן זה תפקידים נפרדים

עדה מימון:  בדקתם את זה?     

דב לסקר: לא בדקנו, כמו שלא בדקנו את הנושא של המינוי

עאידה תומא סלימאן: הם לא בודקים כמה יועצות יש

פנינה תמנו: זה לוקח אותי לכך שגם בדוח הזה, כמו בדוח הקודם, "מצביע על כך מבקר המדינה כי משרד הפנים לא דרש מהרשויות המקומיות לדווח במסגרת דוחות מצבת כוח האדם, וזה לחלוטין במגרש שלכם, על מינוי אחראי למניעת הטרדה מינית

פנינה תמנו:  אני מבקשת שתתקנו את הליקוי הזה כי אין בידי המשרד מידע על פעולות המניעה שנקטו הרשויות המקומיות, על מספר התלונות שקיבלו, על טיפולם בתלונות ותוצאות הבירור ועל הפעולות שנקטו בעקבות התלונות"

פנינה תמנו:  אגב, יש פה התייחסות נרחבת לגבי התפקיד שלכם בכמה וכמה נקודות ואתם צריכים לתקן את זה

דב לסקר: נעשה את זה במסגרת הדיון המשותף עם משרד המשפטים

לינא סאלם: הבעיה האמיתית היא שיש לה בכיר, ולא משנה כמה היקף השעות שלה, ולא משנה אם היא במשרה נפרדת, אין לה כלים כנגד בכירים ברשויות מקומיות

פנינה תמנו: זו סוגיה שנגזרת בתוך המציאות

פנינה תמנו:  אני אומרת שקודם כל אנחנו, כמדינה, נבין מי לא מיישם בכלל את הוראות החוק

פנינה תמנו:  אנחנו צריכים לדעת מה תמונת המצב, מי לא ממנה, מי לא יודע, וזה כבר מ-2018, מסבה את תשומת ליבי מנהלת הוועדה, שכבר ב-2018 הייתה קריאה, פה יש לנו דוח שיצא על-ידי מבקר המדינה ביולי וזה אומר שאין להתנער מהדברים האלה

פנינה תמנו:  משרד הפנים לא יכול להתנער מזה כי יש לכם את הכוח של עניין מצבות כוח האדם

פנינה תמנו:  כן יש לכם את הכוח להוביל לכך שהם יבינו שהנושא הזה בראש סדר העדיפויות שלכם

פנינה תמנו:      אני רוצה להעביר את רשות הדיבור לאורית סוליציאנו, מנכ"לית איגוד מרכזי הסיוע לנפגעות ולנפגעי תקיפה מינית בישראל, לומר את דברה

פנינה תמנו:  בבקשה

אורית סוליציאנו: תודה רבה

אורית סוליציאנו:  אני חייבת להגיד שאני מאוד מצטערת לשמוע את הממצאים

אורית סוליציאנו:  אנחנו, כארגון, יזמנו בזמנו, בשיתוף שלי יחימוביץ', בשנת 2018, את הדוח הקודם שהיה, שחשף את הליקויים האדירים שיש בטיפול בהטרדות מיניות ברשויות מקומיות

אורית סוליציאנו:  אנחנו גם רואות בשטח את הממצאים האלה ואת הנפגעות שמגיעות אלינו וחוששות להתלונן, ואת הממונות שנמצאות איתנו בקשר ומספרות לנו שראש העיר לא בהכרח מחויב לתת לממונה לצאת להכשרה

אורית סוליציאנו:  הוא לא מחויב

אורית סוליציאנו:  אנחנו נפגשות עם ממונות גם מהחברה היהודית וגם מהחברה הערבית, שמספרות לנו שהן לא יכולות לצאת להכשרות והן מתקשרות אלינו לבקש מידע

אורית סוליציאנו:  את באמת עושה עבודה נהדרת אבל הדאגה הגדולה שלי - -     

פנינה תמנו: אז הם עושים את זה באופן וולונטרי - -     

אורית סוליציאנו: לא, לא, יש לזה תפקיד מרכזי - -     

אימאן ח'טיב יאסין: זה על חשבון ימי עבודה לפעמים

אורית סוליציאנו: - - להיות ממונה או אחראית על מניעת הטרדה מינית של נע"ת – נוסף על תפקיד

אורית סוליציאנו:  ואם ראש הרשות לא בא לו שהיא תצא, אז הוא לא נותן

אורית סוליציאנו:  בפועל, יש חוק נפלא למניעת הטרדה מינית שהופך לאות מתה, והנתונים חוזרים על עצמם

אורית סוליציאנו:  אם הממצאים של הדוח שאחת מתוך כל שבע הנשים שנזכרו, וכולנו יודעות על תת הדיווח, והן מספרות שהן חוו הטרדה או מכירות מישהי שחוותה הטרדה, ומסתכלת עלי חברת הכנסת, על החברה הערבית – אנחנו נמצאות בקשר הדוק עם ממונות מהחברה הערבית, ששם המצב הרבה יותר גרוע, ובפרט עכשיו, כשיש אלימות כל-כך גדולה בחברה הערבית, למי יש זמן או סבלנות להתעסק בנושא לכאורה קטן כזה, ככה אנחנו שומעות את זה מהשטח - -     

עאידה תומא סלימאן: לא, גם למי יש את האומץ

אורית סוליציאנו: חד-משמעית

אורית סוליציאנו:  חד-משמעית

אורית סוליציאנו:  את צודקת לחלוטין כי לקווי הסיוע שלנו מגיעות תלונות מהחברה הערבית על נשים שמוטרדות בתוך הרשות, והן יודעות שאפילו אבא שלהן מתקשר ואומר שאם הם יתלוננו, בתוך עיר קטנה, בתוך רשות קטנה, אין שום מנגנון

אורית סוליציאנו:      אז אני רוצה להגיד שהחוק הזה, בלי שמשרד הפנים יפעל בצורה אקטיבית ויפקח כמה מונו כל שנה ויהיו דיווחים לוועדה – החוק הזה יהפוך לאות מתה

אורית סוליציאנו:      גם הסוגיה של לצאת להכשרות – שיהיה דיווח ואולי צריך לעשות תיקון לחקיקה מתי שהוא - -     

עדה מימון: בעצם את אומרת להחיל את תקנה 9 גם על רשויות מקומיות בעניין דיווח, בעניין מינוי - -     

אורית סוליציאנו: חד-משמעית, כי זה אולי הרגולציה המינימאלית שיש אבל היא משמעותית

אורית סוליציאנו:  ובלי זה, נמשיך לעשות – אני באמת רוצה לברך את מבקר המדינה על המעקב אבל בלי זה, גם הדוחות של - -     

פנינה תמנו: אסור לנו שזה יישאר רק בדוחות, ואנחנו נעשה על זה דיון

פנינה תמנו:      אני רוצה לתת ליעל יחיאלי

פנינה תמנו:  אימאן, לא נורא

יעל יחיאלי: אני מייסדת מיזם "5050"

יעל יחיאלי:  אני רק אגיד שהמפתח שלנו נמצא אצל ראשי המועצות

יעל יחיאלי:  במקרה יש רק 14 נשים ראשות מועצה וכל השאר הם גברים

יעל יחיאלי:  ראש מועצה ששם את זה בראש סדרי העדיפויות, אז היועצת שלו הולכת להכשרות ומקבלת את השכר וכולי

יעל יחיאלי:  ולכן, אני חושבת שבדיון הבא צריכים להיות כאן ראשי מועצות וראשי עיריות כי הם הסיפור

יעל יחיאלי:  היועצות, אנחנו פוגשות אותן, הכלים שלהן מאוד-מאוד - -     

פנינה תמנו: אבל לפני שאנחנו דורשים מהם, אני רוצה לדרוש מהמדינה וממשרדי הממשלה, יעל

יעל יחיאלי: נכון

פנינה תמנו: אני מסכימה איתך, ואני גם לא צריכה ראש אישה בשביל שתטפל בזה כי גם לגברים - -     

יעל יחיאלי: נכון

יעל יחיאלי:  אז אם ראש השלטון המקומי, חיים ביבס, אם הוא ישים את זה בראש סדרי העדיפויות – זה יקרה

פנינה תמנו: בסדר

פנינה תמנו:  אנחנו יודעים שאנחנו ביום מטורף

פנינה תמנו:       "נבחרות" – אני רוצה לתת לכם ואז יעל

פנינה תמנו:  אנחנו ממש זריזים

טובה בוריה: אני מארגון "נבחרות", אין לנו ייצוג בכנסת אבל יש לנו מה לומר ולכן אנחנו נמצאות כאן

עאידה תומא סלימאן: למה אין לכם ייצוג? אנחנו ממליצים

טובה בוריה: אנחנו מנסות, משתדלות, הורדת לנו את האוויר

עאידה תומא סלימאן: עוד יהיה לכן

עאידה תומא סלימאן:  עדיין אין לכן

טובה בוריה: אנחנו, הנשים החרדיות, שגדלות בחברה הסגורה ופחות חשופות למדיה ולזכויות שלנו

טובה בוריה:  כמו כן, פחות מבינות את הקו העדין בין החברתיות להטרדות מיניות וכמעט ואין בבתי ספר חרדיים שיעורים בנושא מוגנות

טובה בוריה:  הנושא אינו נתון לשיחה ומצב זה גורם לנשים חרדיות למודעות נמוכה ופגיעות יתר

טובה בוריה:      אני נותנת עכשיו דוגמה, הסיפור של חיים ולדר: בנובמבר 2021 התגלה כי חיים ולדר, שהיה עובר עיריית בני-ברק, כי פוגע בעובדות, מטופלים ומטופלות שהגיעו אליו למשרד

טובה בוריה:  יחסי המין עם נשים וניצולן לכאורה כאשר היותן של נשים חרדיות פחות חשופות למידע ולאפשריות שלהן

טובה בוריה:  על-פי תקנות למניעת הטרדה מינית, חובה על המעסיק למנות אדם מטעמו ולאחראי, וימנה יותר מאחראי אחד אם יש צורך בכך כדי לאפשר גישה נוחה לאחראי בהתחשב במספר מקומות העבודה ופיזורם הגיאוגרפי

טובה בוריה:  אך למרות החובה ולמרות המינוי, ברשויות רבות ובעיקר בחרדיות, אין פרסום מי אחראי ומה דרכי הפנייה אליו

טובה בוריה:      לאור סיפורו של חיים ולדר, מגיעות פניות רבות ומקרים קשים ששמענו עליהם במקומות עבודה ובכלל, ברשויות המקומיות בפרט

טובה בוריה:      אנחנו מבקשות מוועדה זו לסייע לנו לקדם את הדברים הבאים: עובדות ועובדים רבים לא מכירים את האפשרות לפנות לאחראי למניעת הטרדה מינית

טובה בוריה:  כשעובדת, אישה חרדית מגיעה לעבודה, לא אומרים לה מי האחראי אם יש לה בעיה כל שהיא

טובה בוריה:  על כן, אנו מציעות כי יצטרפו לכל חוזי העבודה דרכי פנייה לאחראי על הטרדה מינית

טובה בוריה:  כמו כן, יוסבר באופן ברור מהן זכויות העובדת והעובד ומתי הקשר הופך להיות בעייתי

טובה בוריה:  פעמים רבות, העובדת חוששת להיות במקום של עימות עם העובד, עליו היא מתלוננת, ואכן מוותרת על התלונה

טובה בוריה:  לכן, אנו מציעות כי נפגעת שלא רוצה לעמוד במצב של עימות ותלונה פתוחה, תועבר מחלקה ללא עימות כך שגם כאשר אישה חרדית מעדיפה שסיפור הטרדתה לא יפורסם, תוכל להישאר במקום העבודה בדרך מכבדת ומכובדת

טובה בוריה:  עובדות ועובדים המתפטרים עקב פגיעה בעבודה נותרים פעמים רבות ללא עבודה וגם ללא ליווי, כי הליווי המוצע לא סביר בנגישות

טובה בוריה:      אנו מבקשות כי גם לאחר ההתפטרות תינתן אפשרות להתלונן ולחזור בחזרה לעבודה בתפקיד דומה ברמתו ואיכותו

טובה בוריה:      אני אגיד עוד שתי מילים: עבדתי בעירייה ארבע שנים

טובה בוריה:  היה סכסוך בעבודה, בעירייה

טובה בוריה:  המנהל עזב ונכנס מנהל חדש שהיה אדם מאוד-מאוד עצבני, היה רודף אחרי לחדר האוכל ואומר: תסיימי עכשיו לאכול

טובה בוריה:  אמרתי לו: רק כרגע התיישבתי

טובה בוריה:  הייתי הולכת לשירותים, פתאום הוא צריך לשירותים

טובה בוריה:  ראיתי שהוא ממש מטריד אותי

טובה בוריה:  פניתי בצורה יפה למשאבי אנוש, ביקשתי בצורה יפה בלי לספר את הסיפור שאני רוצה לעבור מחלקה

טובה בוריה:  הם פנו אליו, טובה בוריה הגיעה ורוצה לעבור מחלקה

טובה בוריה:  הוא אמר להם: תקשיבו, היא עובדת לא טובה, אני רוצה שתעשו לה שימוע ונפטר אותה

טובה בוריה:  את הפוגע השאירו ואת הנפגעת פיטרו

קריאות: - - -     

פנינה תמנו: שמענו כל-כך הרבה, ולכן זה מצריך מאיתנו לפקח אף יותר ולהשתמש בכל הסנקציות שלנו

פנינה תמנו:  אם לא היו סנקציות ולא הייתה לנו אפשרות והמחוקק בעבר לא היה חושב על זה, הייתי אומרת ניחא, אנחנו נצטרך ללכת ולתקן את החוק אבל אני חושבת שגם במצב הקיים יש כלים משמעותיים, גם למשרד הפנים וגם למשרד העבודה

פנינה תמנו:  הבעיה שזה לא מתבצע, ואני רוצה שתרשמו לכם לקדם את הנושא הזה בדחיפות

פנינה תמנו:      יעל שרר, בבקשה

יעל שרר: תודה רבה

יעל שרר:  אני מנהלת את הלובי למלחמה באלימות מינית ואני אהיה קצרה

יעל שרר:  אמרה כבר ענת תקנה 9, וזה מה שרציתי להגיד – אני חושבת שצריך להחיל את תקנה 9

יעל שרר:  בלי מידע, בלי נתונים, בלי פיקוח של הכנסת, זה ימשיך להיות באוויר, זה כבר שנים ככה ולדעתי זה משהו שצריך להתקדם איתו

יעל שרר:   אני גם אומרת שמשרד המשפטים כבר לא מעט זמן עובד על תיקון החוק למניעת הטרדה מינית

יעל שרר:  אני שואלת: לינא, אנחנו רק שומעים על זה שנים, עשו שולחנות עגולים, השתתפנו בכל התהליכים – זה צריך להגיע לידי גמר

לינא סאלם: אז דווקא יש חדשות טובות: אז קודם כל, את תקנה 9 ללא ספק אני מאמצת

לינא סאלם:       אני כן אנצל את הבמה הזאת כדי להגיד שמי שנמצא פה בדיון, יכולים בבקשה לשלוח לנו ספציפית על רשויות מקומיות עד שבוע מהיום, ל-mhm@justice

לינא סאלם: gov

לינא סאלם: il 

לינא סאלם:  זו תיבת המייל של מניעת הטרדה מינית במשרד המשפטים

לינא סאלם:       אני כן אשמח לקבל תוך שבוע ימים - -     

קריאה: עד יום שני, ה-24?     

לינא סאלם: כן, עד ה-24 לחודש תשלחו לנו כי אנחנו, כשנשב בשולחן המשותף כדי להביא את הדוח עם כל המסקנות לוועדה, אנחנו נתייחס לזה

לינא סאלם:      בנוגע לתיקון החוק - ברוך השם, השלמנו את הליך שיתוף הציבור שהיה מייגע, ארוך ומתיש

לינא סאלם:  לא אמרתי את זה, אני אכחיש למרות שזה מצולם

לינא סאלם:  אבל אחרי כל ההליכים שעשינו, סוף-סוף יש לנו תמונה שמתבהרת, יש לנו המלצות שגיבשנו ואנחנו עובדים עליהן כדי להיות כבר בדוח מאושר שנעביר לשר

לינא סאלם:       אני כבר אגיד שאנחנו חייבים להעביר אותם לשר עוד לפני שמסתיימת תקופת הפגרה כי יש הצעת חוק בקנה ואם שמעתם על הצעת חוק פרטית בנוגע להטלת חובה על מעסיק בנוגע להעסקה משולשת, לא משנה, אז בגדול, אנחנו כן רוצים שיהיה תזכיר חוק ממשלתי שיסדר

לינא סאלם:  הבעיה הגדולה ברשויות מקומיות וגם במקומות אחרים היא שדווקא אין גורם כללי מפקח ומנחה, שיכול לדון בסיטואציות שיש ניגוד עניינים מובנה, מה יכולה הממונה לעשות כנגד ראש עיר? מה הממונה עושה כשמעסיק לא מאמץ את ההמלצות שלה? מה עושים עם אחראית התחילה תהליך ופיטרו אותה כי היא לא הולכת לכיוון הטוב? מה עושים כשלא משלמים לה על שעות עבודה, ומה עושים כשאנחנו בכל זאת בפער מאוד גדול ממה שהמחוקק מנסה לעשות? וכמובן, כמה שיותר לתת כוח לוועדה, גם בדיווח

לינא סאלם:  אנחנו רואים את זה

לינא סאלם:  כשיושבים פה חברי הוועדה, ואין לי מספיק מחמאות לתת ליועצת המשפטית של הוועדה, שיודעים לשאול את השאלות הנכונות, יודעים בדרכי נועם להניע מהלכים ולעשות לנו את הביקורת הכל-כך נכונה ומדויקת, ובלעדיהן זה לא היה קורה

לינא סאלם:      אז אנחנו חייבים לכם תשובות ואנחנו נשמח מאוד לתת את הדין והדעת אבל בנוגע לרשויות מקומיות היה לנו אמנם שולחן עגול שלא השתתפו בו הרבה והגיעו רק שתי עיריות שאצלן המצב מעולה, על פניו - -     

קריאות: ברור - - - באר-שבע?     

לינא סאלם: לא, הגיעו תל-אביב ועוד עירייה אבל תעשו לי טובה בבקשה – השבוע

פנינה תמנו: תודה

פנינה תמנו:  עורכת הדין שיר-אל נקדימון, ביקשת זכות לדבר? בבקשה

שיר-אל נקדימון: אז קודם כל, אם אני מתייחסת לדברים שלינא אמרה, אז יש לזה מילה אחת – התנכלות

שיר-אל נקדימון:  התנכלות מוכרת בחוק כפגיעה מכל סוג שהוא, שנובעת מתלונה על הטרדה מינית, תביעה על הטרדה מינית או ההטרדה המינית עצמה

שיר-אל נקדימון:      אנחנו רואים שיש הרבה מקרים של התנכלויות עקב התלונות שמוגשות על הטרדה מינית, גם כלפי האחראית, כפי שתיארת כאן

שיר-אל נקדימון:      אני חייבת לומר, כמי שמלווה אחראיות על החוק בהרבה מקומות עבודה, גם ברשויות המקומיות – אני לא מבינה איך אפשר לעשות את התפקיד הזה בלי הכשרה

שיר-אל נקדימון:  הכשרה, הכשרה, הכשרה

שיר-אל נקדימון:  גם אחרי שהן עוברות הכשרה, והכשרות מצוינות של איגוד מרכזי הסיוע בכל הארץ, יש להן המון שאלות בזמן אמת, ובצדק

שיר-אל נקדימון:  זה תהליך מאוד-מאוד קשה

שיר-אל נקדימון:  אני עכשיו ליוויתי את אחת מהעיריות בשפלה בהליך שכל הזמן האחראית, שהיא גם יועצת ראש העיר שם, פנתה אלי בשאלות וליוויתי אותה ליווי צמוד

שיר-אל נקדימון:  היא מישהי שבאמת יודעת ויש לה מודעות ועשתה את הקורס והיא מדהימה, מדהימה, מדהימה

שיר-אל נקדימון:  אני כל הזמן מחמיאה לה כי היא אמת מצוינת אבל אי אפשר לעשות את זה בלי הכשרה

שיר-אל נקדימון:      אמרו לפני לגבי תקנה 9 – תקנה 9 צריכה לחול על כל המעסיקים בארץ לדעתי

שיר-אל נקדימון:  אמרנו את זה בשולחנות העגולים המצוינים שהיו, ואני באמת מקווה, כמו שאמרו כאן לפני שהיא התוצר של השולחנות העגולים

שיר-אל נקדימון:  אם אתם רוצים לשמוע קוריוז: כשהתכוננתי לשולחנות העגולים פתחתי את העמדה שהגשתי, ומה היה התאריך? 28

שיר-אל נקדימון: 2

שיר-אל נקדימון: 21

שיר-אל נקדימון:  ולמה אני זוכרת את זה? כי ילדתי ב-1 במרץ למחרת

שיר-אל נקדימון:  אז זה היה יום לפני הלידה, עומר כבר כמעט בן שנתיים וחצי - -     

קריאות: - - -      

לינא סאלם: אני רוצה להגיד לך בנושא של ההתנכלות: על-פי סעיף 269 לחוק העונשין, התנכלות היא עבירה שדינה שלוש שנים ומעלה, גם על-פי החוק למניעת הטרדה מינית ויש חובה לדווח ליועצת המשפטית לממשלה בכל מצב שרוצים לעשות הליך שיפוטי שזה בעצם השמעתי בגין התנכלות, יש חובה לדווח ליועצת, ולא עושים מספיק שימוש בכלי הזה

לינא סאלם:  אז חשוב לדעת על זה

אורית סוליציאנו: אבל את יודעת, המחיר יכול להיות הרסני כלפי הנפגעת שמתלוננת על זה, מחיר הרסני גם עליה

לינא סאלם: לא, אבל זה לא רק הנפגעת

לינא סאלם:  תבינו, החובה לדווח זה על כל מי שרוצה לקיים הליך משמעתי שיש בו חשד להתנכלות – חייב לדווח ליועצת המשפטית לממשלה

לינא סאלם:  לא עושים מספיק שימוש בזה, זה לפרקליטות, אז גם את זה אנחנו נעשה

קריאה: זה מאוד חשוב

פנינה תמנו: טוב

פנינה תמנו:  תודה רבה

פנינה תמנו:  חברת הכנסת אימאן ח'טיב יאסין, בבקשה

אימאן ח'טיב יאסין: צוהריים טובים לכולם

אימאן ח'טיב יאסין:  באמת נושאים כואבים עולים כאן וגם הנושא הזה, שלמרות כל מה שנאמר כאן, הוא עדיין פרוץ ומופקר ואין בו גבולות ברורים, ואני חושבת שמוטל עלינו, בוועדה, כבוד היושבת בראש, להגדיר את הדברים בצורה יותר ברורה, שתביא ליישום המטרה של התכנית, התפקיד, המניעה, לא יודעת מה עוד אפשר להכניס, עוד תיאורים לקטגוריה הזאת

אימאן ח'טיב יאסין:      אין ספק שצריך לאכוף, במיוחד במקומות כמו ששמענו, גם בחברה החרדית וגם בחברה הערבית ובטוח שיש עוד מקומות שלא מתקיימת בהם האכיפה הזאת ולא נמצא האיש המתאים במקומות שיש אנשים שנמצאים ומופקדים על התכנית הזאת

אימאן ח'טיב יאסין:      העבודה צריכה להיות יותר ממוקדת וקונקרטית, והלוואי שנצליח מהוועדה לצאת עם דברים ברורים ולהגדיר מי כן יכול, מה ההיקף של השעות, איך קובעים את ההיקף הזה, מה התגמול ואיך בסופו של יום יכולים ויכולות להגן על אותן מוטרדות ומוטרדים

פנינה תמנו: תודה רבה אימאן

פנינה תמנו:  לקראת הסיכום של הוועדה, אני רוצה שהיועצת המשפטית תקריא בגדול את הנקודות שעלו מהדוח, ומה אנחנו מסכמים אחרי הדיון הממוקד והקצר שהיה כאן

עדה מימון: אז אני באמת אנסה בנקודות להעיר את הדברים, למסגר את זה ומה שעלה מהדוח של מבקר המדינה

עדה מימון:  בדוח הוא גם מציין נקודות שליליות שהוא מצא בביקורת וגם נקודות לחיוב, שהשתפרו מאז הדוח הקודם

עדה מימון:      דבר ראשון, נתחיל בנקודות השליליות דווקא: היקף תלונות על הטרדה מינית

עדה מימון:  מדובר באמת על היקף יחסית זניח וקטן, ואנחנו מכירים את זה גם מתחומים אחרים, שהיקפים כאלה מלמדים בדרך כלל על איזו שהיא בעיה, חשש להתלונן, מודעות ותת-דיווח, אז זו אחת הנקודות

עדה מימון:      דבר נוסף – נעשה איזה שהוא סקר, וממנו עולה שדווקא תחושת הביטחון והמוגנות של העובדים היא יחסית נמוכה, וחלק הגדירו את המקום כמקום לא בטוח לעבודה

עדה מימון:      לגבי מינוי אחראי - -     

פנינה תמנו: כל עובד שביעי, אם אני לא טועה

עדה מימון: כן

עדה מימון:  לגבי מינוי אחראי וקביעת תקנון – הרשויות שלא מינו אחראי ולא קבעו תקנון בביקורת הקודמת לא תיקנו את זה גם לקראת הביקורת הזאת

עדה מימון:  כלומר, יש פה משהו שמעמיק ולא נפתר

עדה מימון:      היכרות עם האחראי - -      

אימאן ח'טיב יאסין: השאלה מה אפשר לעשות?     

עדה מימון: אז עוד מעט נראה את זה במסקנות

עדה מימון:  מינוי אחראי – 51%, זה מתקשר למה שנאמר פה, שלא הכירו בכלל את זהות האחראי, וזה משהו שצריך להעלות למודעות

עדה מימון:      משרד הפנים לא דרש מהרשויות לדווח על מינוי אחראי ואין שום פיקוח על זה מבחינת דוח מצבת כוח האדם

עדה מימון:  בנוסף, לא הייתה תכנית פעולה למאבק בהטרדות מיניות ברשויות מקומיות ערביות למרות שזה עלה כבר בדוח הקודם

עדה מימון:       ולמרות הביקורת הקודמת, עדיין לא נקבעו הנחיות ונהלים לטיפול של הרשויות ועל יישום החוק למניעת הטרדה מינית, שזה דברים שבפעם הנוספת כבר עולים כנקודות שצריך לשפר

עדה מימון:      מבחינת הנקודות החיוביות – רוב הרשויות כן מינו אחראי

עדה מימון:  זה היה גם בדוח הקודם אבל זה משהו שצויין גם כעת

עדה מימון:   הגדרת התפקיד, מה שהציגו ממשרד הפנים בתחילת הדיון – פורסמה הגדרת התפקיד וגם את הגמול הכספי, מה שהוצג לנו מבחינת ההנחיה

עדה מימון:       גם נקבעה ההכשרה שצריכה להיות בהיקף של 30 שעות לפחות, שזו גם נקודה חיובית

עדה מימון:      בנוסף, רוב הרשויות שלא קבעו תקנון כן תקנו את הליקוי וקבעו תקנון

עדה מימון:      הדבר האחרון – איזה שהוא מהלך שיוזמת הרשות לקידום מעמד האישה בעניין הגברת המעורבות בתוך הפעולה של הרשויות המקומיות, וזה משהו שאמור להמשיך בעתיד

עדה מימון:  אלה הנקודות

פנינה תמנו: עיקרי הביקורת וההמלצות של הדוח זה על הרשויות לפעול כדי להגביר את תחושת המוגנות של העובדים מפני הטרדות מיניות ולהשפיע על האווירה הארגונית לשם קידומה של סביבת עבודה נקייה מהטרדה מינית

פנינה תמנו:      הדוח גם אומר, ואנחנו נצטרף כוועדה: על משרד הפנים לדרוש מהרשויות המקומיות לדווח לו על מינוי אחראי למניעת הטרדה מינית במסגרת דוחות מצבת כוח האדם

פנינה תמנו:  אגב, פה זה היה גם הנקודות החיוביות שהיה בהן שיפור

פנינה תמנו:  זה אומר שכשאנחנו עושים פעולות אקטיביות אז אנשים משפרים ולעיתים זה גם ראשי רשויות או ראשי מועצות שלא נתנו מספיק דגש, וכשיש גורם רשמי שפונה, הם מתקנים את הליקוי

פנינה תמנו:      על משרד הפנים להביא לידיעת כלל הרשויות המקומיות את ההחלטה בדבר תגמול כספי

פנינה תמנו:  אני משערת שעשיתם את זה ואם לא, אתם תעשו את זה

פנינה תמנו:  לחדד את העמדה שגם אחרי שמונה שלא בדרך של מכרז לפני פרסום ההחלטה, זכאי לקבל את התגמול

פנינה תמנו:  זאת אומרת, זה צריך להיות מאוד-מאוד מחודד כי אחרת הם גם לא יקבלו

פנינה תמנו:      על משרד הפנים והרשות לקידום מעמד האישה לפעול לקידום מעורבות הרשות בתחום מניעת הטרדות מיניות בקרב רשויות מקומיות

פנינה תמנו:  כרגע, מי שעושה את ההכשרות זה באמת המרכז לשלטון מקומי, כפי שספי פירטה לפנינו, כמו למשל דרישה מהאחראים לדווח בכל שנה על פעולות המניעה שביצעו ומספר התלונות שהוגשו באותה רשות מקומית, זה מעבר להכשרות

פנינה תמנו:      על הרשויות המקומיות לפרסם באתר המרשתת את התקנות למניעת הטרדה מינית

פנינה תמנו:  את זה אני גם רוצה שתעשו ותבדקו את הדבר הזה

פנינה תמנו:  כמובן שיש פרסום של פרטי הקשר של האחראי

פנינה תמנו:       על משרד הפנים, בשיתוף הרשויות המקומיות הערביות, לגבש תכנית פעולה למאבק בהטרדות מיניות ברשויות המקומיות הערביות, ששם גם היה תיקון של המינוי של הממונים אבל יש עדיין רשויות שלא מינו

פנינה תמנו:      אני אומר - -     

אימאן ח'טיב יאסין: וגם בחברה החרדית

פנינה תמנו: כן, גם בחברה החרדית, ששם פחות נבדק אגב, פחות צוין בדוח

פנינה תמנו:  בגלל זה אמרתי החברה הערבית כי זה פחות צוין אבל לאור הדברים שנאמרו, אני מקבלת את הערתך

פנינה תמנו:      אני אומר כזה דבר, משרד המשפטים: נציגת משרד המשפטים יחד עם נציג משרד הפנים: אני מצפה שתעשו את הפילוח שאמרנו ותוציאו להם את המכתבים הנדרשים, לאותן רשויות

פנינה תמנו:  תעדכנו אותנו בדבר התשובות

פנינה תמנו:  כמו כן, אני חושבת שיש עדיין מחסור בנהלים וביישום

פנינה תמנו:  יש לעבוד על יישום החוק באופן מקיף, שזה משרד הפנים, ואתם לא תוכלו להתחמק מהעניין הזה, באופן חד וחלק

פנינה תמנו:      אני מבקשת מכם לשבת עם נציג משרד העבודה, שהוא בדרג בכיר, ולדאוג שהדברים האלה מתרחשים כדי שתגבשו גם נוהל יחד עם משרד המשפטים והפנים על כניסה לפעולה לאחר ההתראה, וכאשר יש הפרה של החוק

פנינה תמנו:  זה משהו שחייב להתחיל

פנינה תמנו:  זה לא שרשות תעשה מה שהיא רוצה ואף אחד פה לא יפעיל סנקציות שקיבלתם מכוח המחוקק

פנינה תמנו:      גברתי, מנהלת הוועדה, אנחנו נכנס בקרוב ואני לא רוצה להגיד טווח זמנים בגלל שיש לנו פגרה ואנחנו נמצאים בתקופה מאוד עמוסה אבל אני רוצה שיהיה דיון המשך לעניין הזה כאשר אנחנו חוזרים לכנס הבא

פנינה תמנו:  עד אז, אתם תהיו מוכנים עם תוצאות

לינא סאלם: יהיה חודש?     

פנינה תמנו: יהיה לכם יותר מחודש כי לדעתי אנחנו חוזרים ב-15 באוקטובר

פנינה תמנו:  יש לכם חודשיים, שלושה בשקט בשביל לעשות עבודה ולבוא עם תוצאות ולהגיד איך אתם הולכים לדאוג שנתקדם בעניין הזה

פנינה תמנו:      אני רוצה להודות לכל המשתתפים

פנינה תמנו:  אני סוגרת את הישיבה

פנינה תמנו:  תודה רבה

פנינה תמנו:      הישיבה נעולה